wickkiey/tamil-wikipedia-chunked huggingface dataset:
# ஜான் பிரான்சிசு டேலி

**ஜான் பிரான்சிசு டேலி** (பிறப்பு: 20 சூலை 1985) என்பவர் அமெரிக்க நாட்டு நடிகர், திரைப்பட இயக்குநர், இசைக்கலைஞர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் என்பிசி தொலைக்காட்சியில் ஒளிபரப்பான 'புரீக்ஸ் அண்ட் கீக்சு' (1999-2000) என்ற நகைச்சுவை நாடகத்தில் உயர்நிலைப் பள்ளி புதிய மாணவராக சாம் வீர் என்ற கதாபாத்திரத்திலும், 'போனசு' (2014-2017) என்ற புலன் விசாரணை குற்றவியல் தொடரில் விவரிப்பாளர் டாக்டர். லான்ஸ் ஸ்வீட்சு என்ற கதாபாத்திரத்தில் நடித்ததற்காக மிகவும் அறியப்படுகிறார். இதற்காக இவர் 2014 ப்ரிஸ்ம் விருதுக்கு பரிந்துரைக்கப்பட்டார். அத்துடன் இவர் டேபிளேயர் என்ற இசைக்குழுவுவில் கீபோர்டு வாசிப்பார் மற்றும் பாடகராகவும் உள்ளார்.  
இவர் திரைப்படத்துறையில் ஜொனாதன் கோல்ட்ஸ்டைனுடன் இணைந்து திரைப்படத் தயாரிப்பில் ஈடுபட்டதற்காக அறியப்படுகிறார். இந்த ஜோடி பல்வேறு திட்டங்களில் ஒன்றாக வேலை செய்தது என்பது குறிப்பிடத்தக்கது. இருவரும் ஜோன் வாட்ஸ், கிறிஸ்டோபர் போர்டு, கிறிஸ் மெக்கேனா மற்றும் எரிக் சோமர்ஸ் ஆகியோருடன் இணைந்து இசுபைடர்-மேன்: ஹோம்கம்மிங் (2017) என்ற படத்துக்காக இணை கதை எழுத்தாளர்களாக பணிபுரிந்துள்ளார், மேலும் இவர்கள் 2018 நகைச்சுவை 'கேம் நைட்' என்ற படத்தை இணைந்து இயக்கியுள்ளனர்.
# ஜான் பிரான்சிசு டேலி

## ஆரம்பகால வாழ்க்கை

டேலி 20 சூலை 1985 சிகாகோவில் உள்ள புறநகர்ப் பகுதியான வீலிங், இல்லினாய்ஸில் நடிகரான ஆர்.எஃப். டேலி என்பவருக்கும், ஒரு பியானோ ஆசிரியரான நான்சி டேலி என்பவருக்கும் மகனாகப் பிறந்தார். இவரது தந்தை ஐரிய கத்தோலிக்க பின்னணியை சேர்ந்தவர் மற்றும் தாயார் யூதர் ஆவார். இவர் நியூயார்க்கில் உள்ள நயாக்கில் வளர்ந்தார்.
# கிறிஸ்டோபர் போர்டு

**கிறிஸ்டோபர் டி. போர்டு** என்பவர் அமெரிக்க நாட்டு திரைப்பட திரைக்கதை ஆசிரியர், நடிகர் மற்றும் தயாரிப்பாளர் ஆவார். இவர் 2007 ஆம் ஆண்டு வெளியான 'ஐ கேன் சீ யூ' என்ற திகில் திரைப்படத்தில் நடிகராக அறிமுகமானார். அதை தொடர்ந்து 2012 இல் வெளியான 'ரோபோ & பிராங்க்' என்ற படத்தில் திரைக்கதை எழுத்தாளராக தனது திரைப்பயணத்தை தொடர்ந்தார். இவர் க்ளோன் (2014), காப் கார் (2015) மற்றும் இசுபைடர்-மேன்: ஹோம்கம்மிங் (2017) போன்ற படங்களில் இயக்குநர் ஜோன் வாட்ஸ் என்பவருடன் இணைந்து பணியாற்றியதற்காக அறியப்படுகிறார்.
# கிரேக் கைல்

**கிரேக் பால் கைல்** (பிறப்பு: நவம்பர் 3, 1971) என்பவர் அமெரிக்க நாட்டு திரைப்பட தயாரிப்பாளர் மற்றும் திரைக்கதை ஆசிரியர் ஆவார். இவர் மார்வெல் காமிக்ஸின் எக்சு-23 என்ற வரைகதை கதாபாத்திரத்தை உருவாக்கியதற்காக மிகவும் பிரபலமானவர். அத்துடன் மார்வெலின் பல நேரடி-டிவிடி இயங்குப்பட திரைப்படங்களையும் தயாரித்துள்ளார் மற்றும் தோர் (2011), தோர்: த டார்க் வேர்ல்டு (2013) போன்ற தோர் திரைப்படத் தொடரில் பல அம்சங்களில் பணியாற்றியுள்ளார்.
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

**44 ஆவது சதுரங்க ஒலிம்பியாடு** (*44th Chess Olympiad*) 2022 ஆம் ஆண்டு சூலை மாதம் 28 ஆம் தேதி தொடங்கி ஆகத்து மாதம் 10 ஆம் தேதி வரை நடைபெற்றது. உலக நாடுகளின் சதுரங்க அமைப்புகளை ஒன்றிணைக்கும் உலக நிறுவனமான பன்னாட்டு சதுரங்கக் கூட்டமைப்பு 44 ஆவது சதுரங்க ஒலிம்பியாடு போட்டியை ஒருங்கிணைத்து நடத்தியது.  
1927 ஆம் ஆண்டு முதல் 2021 ஆம் ஆண்டு வரை 43 சதுரங்க ஒலிம்பியாடு போட்டிகள் நடைபெற்றுள்ளன. 18 தங்கம் 1 வெள்ளிப்பதக்கம் என சோவியத் ஒன்றியம் முதல் இடத்தில் உள்ளது. சோவியத் ஒன்றியத்திலிருந்து தனியாகப் பிரிந்த உருசியா 8 தங்கம் , 3 வெள்ளி, 3 வெண்கலம் என இரண்டாவது இடத்தில் உள்ளது. 6 தங்கம், 7 வெள்ளி, 9 வெண்கலம் என அமெரிக்கா மூன்றாவது இடத்தில் இருக்கிறது. ஒரே ஒரு வெண்கலப் பதக்கத்தை வென்று இந்தியா 11 ஆவது இடத்தில் உள்ளது. தற்போது இந்தியாவில் 75 கிராண்டுமாசுட்டர்கள் இருக்கின்றனர்.
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

## போட்டிகள்

சுவிசு முறைமையில் போட்டிகள் நடத்தப்பட்டன. திறவுநிலை மற்றும் பெண்கள் போட்டி என இரண்டு பிரிவுகளாகப் போட்டிகள் நடைபெற்றன. ஆட்டத்திற்கான நேரக் கட்டுப்பாடு 40 நகர்வுகளுக்கு 90 நிமிடங்களாக இருந்தது. 40 ஆவது நகர்வுக்குப் பிறகு கூடுதலாக 30 நிமிடங்கள் வழங்கப்பட்டன. அதே நேரத்தில் நேர அதிகரிப்பு ஒரு நகர்வுக்கு 30 வினாடிகள் என்ற முறையில் வீரர்களின் ஆட்டம் அமைந்திருந்தது. மொத்தம் 11 சுற்றுகள் விளையாடப்பட்டன. ஒவ்வொரு அணியும் தங்கள் நான்கு வீரர்களுடன் மற்றொரு அணிக்கு எதிராக விளையாடினர். ஒரு வீரர் ஓய்வில் இருந்தார். 11 சுற்றுகளின் முடிவில் அதிக புள்ளிகள் ஈட்டும் அணி ஒலிம்பியாடு வெற்றியாளராக அறிவிக்கப்பட்டது.
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

## திறவுநிலைப் போட்டிகள்

திறவுநிலைப் போட்டியில் 186 நாடுகளை பிரதிநிதித்துவப்படுத்தும் 188 அணிகள் பங்கேற்று விளையாடின. நடத்தும் நாடாக இந்தியா மூன்று அணிகளை களமிறக்கியது.
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

## திறவுநிலைப் போட்டிகள்

### போட்டி நடைபெற்ற நாட்களும் சுற்றுகளும்

| சூலை/ஆகத்து | 29
வெள்ளி | 30
சனி | 31
ஞாயிறு | 1
திங்கள் | 2
செவ்வாய் | 3
புதன் | 4
வியாழன் | 5
வெள்ளி | 6
சனி | 7
ஞாயிறு | 8
திங்கள் | 9
செவ்வாய் |  |
| --- | --- | --- | --- | --- | --- | --- | --- | --- | --- | --- | --- | --- | --- |
| சுற்று | **1** | **2** | **3** | **4** | **5** | **6** | **ஓய்வு** | **7** | **8** | **9** | **10** | **11** | }</div> |
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

## அணிகள் மற்றும் புள்ளிகள்
# 2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

## இதனையும் காண்க

- 44 ஆவது சதுரங்க ஒலிம்பியாடு
- 2022 சதுரங்க ஒலிம்பியாடு போட்டியில் பெண்கள் பிரிவு அணிகள் மற்றும் புள்ளிகள்
- பூவனூர் சதுரங்க வல்லபநாதர் கோயில்
# 2022 சதுரங்க ஒலிம்பியாடு போட்டியில் பெண்கள் பிரிவு

**44 ஆவது சதுரங்க ஒலிம்பியாடு** (*44th Chess Olympiad*) 2022 ஆம் ஆண்டு சூலை மாதம் 28 ஆம் தேதி தொடங்கி ஆகத்து மாதம் 10 ஆம் தேதிவரை நடைபெறுகிறது. உலக நாடுகளின் சதுரங்க அமைப்புகளை ஒன்றிணைக்கும் உலக நிறுவனமான பன்னாட்டு சதுரங்கக் கூட்டமைப்பு இப்போட்டியை ஒருங்கிணைத்து நடத்தியது.  
1927 ஆம் ஆண்டு முதல் 2021 ஆம் ஆண்டு வரை 43 சதுரங்க ஒலிம்பியாடு போட்டிகள் நடைபெற்றுள்ளன. 18 தங்கம் 1 வெள்ளிப்பதக்கம் என சோவியத் ஒன்றியம் முதல் இடத்தில் உள்ளது. சோவியத் ஒன்றியத்திலிருந்து தனியாகப் பிரிந்த உருசியா 8 தங்கம் , 3 வெள்ளி, 3 வெண்கலம் என இரண்டாவது இடத்தில் உள்ளது. 6 தங்கம், 7 வெள்ளி, 9 வெண்கலம் என அமெரிக்கா மூன்றாவது இடத்தில் இருக்கிறது. ஒரே ஒரு வெண்கலப் பதக்கத்தை வென்று இந்தியா 11 ஆவது இடத்தில் உள்ளது. தற்போது இந்தியாவில் 75 கிராண்டுமாசுட்டர்கள் இருக்கின்றனர்.
# 2022 சதுரங்க ஒலிம்பியாடு போட்டியில் பெண்கள் பிரிவு

## போட்டிகள்

சுவிசு முறைமையில் போட்டிகள் நடத்தப்பட்டது. திறவுநிலை மற்றும் பெண்கள் போட்டி என இரண்டு பிரிவுகளாகப் போட்டிகள் நடைபெற்றன. ஆட்டத்திற்கான நேரக் கட்டுப்பாடு 40 நகர்வுகளுக்கு 90 நிமிடங்களாக இருந்தது. 40 ஆவது நகர்வுக்குப் பிறகு கூடுதலாக 30 நிமிடங்கள் வழங்கப்பட்டன. அதே நேரத்தில் நேர அதிகரிப்பு ஒரு நகர்வுக்கு 30 வினாடிகள் என்ற முறையில் வீரர்களின் ஆட்டம் அமைந்தது. மொத்தம் 11 சுற்றுகள் விளையாடப்பட்டது. ஒவ்வொரு அணியும் தங்கள் நான்கு வீரர்களுடன் மற்றொரு அணிக்கு எதிராக விளையாடினர். ஒரு வீரர் ஓய்வில் இருந்தார். 11 சுற்றுகளின் முடிவில் அதிக புள்ளிகள் ஈட்டும் அணி ஒலிம்பியாடு வெற்றியாளராக அறிவிக்கப்பட்டது.
# 2022 சதுரங்க ஒலிம்பியாடு போட்டியில் பெண்கள் பிரிவு

## பெண்கள் போட்டி

பெண்களுக்கான போட்டியில் 160 நாடுகளை பிரதிநிதித்துவப்படுத்தும் 162 அணிகள் பங்கேற்று விளையாடின. நடத்தும் நாடாக இந்தியா மூன்று அணிகளை களமிறக்கியது.
# 2022 சதுரங்க ஒலிம்பியாடு போட்டியில் பெண்கள் பிரிவு

## பெண்கள் போட்டி

### போட்டி நடைபெற்ற நாட்களும் சுற்றுகளும்

| சூலை/ஆகத்து | 29
வெள்ளி | 30
சனி | 31
ஞாயிறு | 1
திங்கள் | 2
செவ்வாய் | 3
புதன் | 4
வியாழன் | 5
வெள்ளி | 6
சனி | 7
ஞாயிறு | 8
திங்கள் | 9
செவ்வாய் |  |
| --- | --- | --- | --- | --- | --- | --- | --- | --- | --- | --- | --- | --- | --- |
| சுற்று | **1** | **2** | **3** | **4** | **5** | **6** | **ஓய்வு** | **7** | **8** | **9** | **10** | **11** | }</div> |
# சிவப்பு அலகு இருவாய்ச்சி

**சிவப்பு அலகு இருவாய்ச்சி** (Red-billed hornbill) என்பது சகாரா கீழமை ஆப்பிரிக்காவின் புன்னிலங்களிலும் பிற வனப்பகுதிகளிலும் காணப்படும் இருவாய்ச்சி குழுவாகும். இவை இப்போது பொதுவாக ஐந்து சிற்றினங்களாகப் பிரிக்கப்படுகின்றன; வடக்கு சிவப்பு- அலகு இருவாய்ச்சி (*தோக்குசு எரித்ரோஞ்சசு*), மேற்கு சிவப்பு-அலகு இருவாய்ச்சி (*தோ. கெம்பி*), தான்சானிய சிவப்பு-அலகு இருவாய்ச்சி (*தோ. உருகே*), தெற்கு சிவப்பு-அலகு இருவாய்ச்சி (*தோ. உருபிரோசுட்ரிசு*) மற்றும் தமாரா சிவப்பு-அலகு இருவாய்ச்சி (*தோ. தமரென்சிசு*). ஆனால் சில வகைப்பாட்டியலாளர்கள் பிந்தைய நான்கு சிற்றினங்களை *தோக்குசு எரித்ரோரிஞ்சசின்* துணையினங்களாகக் கருதுகின்றனர்.
# சிவப்பு அலகு இருவாய்ச்சி

## விளக்கம்

இந்த வெளிப்படையான பறவைகளின் குழு வெண்மையான அடிப்பகுதி மற்றும் தலை, சாம்பல் மேல் பகுதிகள், நீண்ட வால்கள், நீளமான வளைந்த சிவப்பு நிற அலகினைக் கொண்டது. அலகில் ஓடு போன்ற ஒரு பகுதி இருக்காது. பாலின வேறுபாடு இல்லை. ஆனால் பெண் பறவையின் அலகு சிறிய அளவில் காணப்படும். இவை பொதுவாக பெரியவை, நீண்டது. ஆனால் அனைத்து இருவாய்ச்சிகளும் சிறிய பறவைகளாகக் கருதப்படுகிறது.
# சிவப்பு அலகு இருவாய்ச்சி

## நடத்தை

### இனப்பெருக்கம்

இனப்பெருக்க காலத்தில் பெண் பறவை மூன்று முதல் ஆறு வெள்ளை நிற முட்டைகளை ஒரு மரத்துளையில் இடுகிறது. இத்துளை கூடாக மாற்றப்படும். இதன் நுழைவாயில் சேறு, நீர்த்துளிகள் மற்றும் பழங்களின் கூழ் ஆகியவற்றால் மூடப்பட்டிருக்கும். கூட்டின் உள்ளே பெண் முட்டைகளை அடைகாக்கும். இந்தக் கூடானது ஆண் பெண் பறவைகளால் கட்டப்படுகிறது. தாய் கூட்டிற்குள் நுழைந்தவுடன், ஒரே ஒரு குறுகிய துளை மட்டுமே கூட்டுத் தடுப்பில் காணப்படும். இத்துளை வழியாக ஆண் பறவை வெளியிலிருந்து சேகரிக்கப்பட்ட உணவைத் தாய் மற்றும் குஞ்சுகளுக்கு வழங்கும். குஞ்சுகள் வளர ஆரம்பிக்கும் போது தேவையான அளவு கூட்டினைப் பெரியதாக மாற்றும். குஞ்சுகள் ஓரளவு வளர்ந்த பின்னர் இரண்டு பறவைகளும் குஞ்சுகளுக்குத் தொடர்ந்து வெளியிலிருந்து உணவளிக்கும்.
# சிவப்பு அலகு இருவாய்ச்சி

## நடத்தை

### கூடு கட்டுதல்

பெண் சிவப்பு-அலகு இருவாய்ச்சி தனது கூட்டின் திறப்பின் குறுக்கே ஒரு தடுப்பினை அமைத்து ஊடுருவும் நபர்களிடமிருந்து தனது குஞ்சுகளைப் பாதுகாக்கிறது. தன் குஞ்சுகளைப் பாதுகாப்பாக வளர்க்கும்.
# சிவப்பு அலகு இருவாய்ச்சி

## நடத்தை

### உணவு

பூச்சிகள், பழங்கள், விதைகள் மற்றும் சிறிய கொறித்துண்ணிகளை உணவாக எடுத்து உண்ணும். இவை அனைத்துண்ணி. இவை முக்கியமாகத் தரையில் உணவு உண்ணுகின்றன. இனப்பெருக்க காலத்திற்குப் பின் கூட்டமாக வாழும்.
# யூசுப் இசாக்

**யூசுப் இசாக்** (ஆங்கிலம்: *Yusof bin Ishak*; மலாய்: *Yusof bin Ishak Al-Haj*; ஜாவி: يوسف بن عشاء; சீனம்: 尤索夫·宾·伊萨克); என்பவர் சிங்கப்பூரின் முதலாவது அதிபர். 1965-ஆம் ஆண்டில் இருந்து 1970-ஆம் ஆண்டு வரை, சிங்கப்பூரின் அதிபராகப் பதவி வகித்தவர். அந்த நாட்டின் வரலாற்றில் முதல் அதிபர் எனும் பெருமையைப் பெற்றுள்ளார்.  
அவர் பதவி ஏற்ற காலத்தில் அந்தப் பதவி யாங் டி பெர்துவா சிங்கப்பூரா என்று அழைக்கப் பட்டது. அதிபராவதற்கு முன்னர் இவர் சிங்கப்பூரில், நன்கு அறியப்பட்ட பத்திரிகையாளர். உத்துசான் மெலாயு *(Utusan Melayu)* எனும் மலாய் நாளிதழை உருவாகியவர்களில் ஒருவராகும். இந்த நாளிதழ் 2019 அக்டோபர் 9-ஆம் தேதி வரையில் புழக்கத்தில் இருந்தது.  
1929-ஆம் ஆண்டில் இராபிள்ஸ் கல்லூரியில் *(Raffles Institution)* பட்டம் பெற்றார். 1932-ஆம் ஆண்டில், அந்தக் காலத்தில் மிகவும் புகழ்பெற்ற வார்த்தா மலாயா *(Warta Malaya)* எனும் பத்திரிகையில் செய்தியாளராகச் சேர்ந்தார். 1938-ஆம் ஆண்டில் அந்தப் பத்திரிகையில் இருந்து வெளியேறி, உத்துசான் மெலாயு மலாய் நாளிதழைத் தோற்றுவித்தார்.
# யூசுப் இசாக்

## பொது

யூசுப் இசாக் அவர்கள், சிங்கப்பூர் அரசாங்கத்தில் பல பொறுப்புகளை வகித்துள்ளார். 1948 முதல் 1950 வரை திரைப்பட மேல்முறையீட்டுக் குழுவில் *(Film Appeal Committee)* பணியாற்றினார்.  
மேலும் இயற்கை இருப்புக் குழுவிலும் *(Nature Reserves Committee);* மற்றும் மலேசிய மயமாக்கல் ஆணையக் குழுவிலும் *(Malayanisation Commission);* உறுப்பினராகவும் இருந்துள்ளார். ஜூலை 1959-இல், அவர் சிங்கப்பூர் பொது சேவை ஆணையத்தின் *(Public Service Commission)* தலைவராகவும் பொறுப்பு வகித்துள்ளார்.
# யூசுப் இசாக்

## பொது

### யாங் டி பெர்துவா சிங்கப்பூரா

சிங்கப்பூரில் நடைபெற்ற முதல் பொதுத் தேர்தலில் மக்கள் செயல் கட்சி வெற்றி பெற்றது. பிறகு, அவர் 3 டிசம்பர் 1959-இல் சிங்கப்பூரின் யாங் டி பெர்துவா சிங்கப்பூரா எனும் அப்போதைய அதிபர் பதவியை ஏற்றார்.  
1965-ஆம் ஆண்டு ஆகஸ்டு 9-ஆம் தேதி சிங்கப்பூர் சுதந்திரம் அடைந்த பிறகு, யூசுப் இசாக், சிங்கப்பூரின் முதல் அதிபரானார். யூசப் இசாக், 23 நவம்பர் 1970-இல் இதய செயலிழப்பால் இறக்கும் முன்னர், மூன்று முறை அதிபர் பதவியில் இருந்தார்.  
1999-இல் அறிமுகப்படுத்தப்பட்ட சிங்கப்பூர் நாணயத் தாள்களில் *(Singapore Portrait Series Currency Notes)* அவரின் உருவப்படம் பதிக்கப்பட்டு உள்ளது.
# யூசுப் இசாக்

## வாழ்க்கை வரலாறு

யூசுப் இசாக் 1910-ஆம் ஆண்டு ஆகஸ்டு 12-ஆம் தேதி கம்போங் பாடாங் காஜா *(Padang Gajah),* தெரோங், தைப்பிங், பேராக், மலேசியாவில் பிறந்தவர். அப்போது மலாய் மாநிலங்களின் கூட்டமைப்பு *(Federated Malay States)* (இன்றைய மலேசியா) என்று அழைக்கப்பட்டது.  
ஒன்பது பேர் கொண்ட குடும்பத்தில் யூசுப் இசாக் மூத்த மகன். அவரின் தந்தையார் மினாங்கபாவ் வம்சாவழியைச் சேர்ந்தவர். தாயார் இந்தோனேசியா லங்காட் பகுதியைச் சேர்ந்தவர்.  
அவரின் தந்தை, இசாக் பின் அகமது, ஓர் அரசு ஊழியர். மலாய் மாநிலங்களின் கூட்டமைப்பில் மீன்வளத் துறையின் செயல் இயக்குநராகப் பதவி வகித்தார்.
# யூசுப் இசாக்

## வாழ்க்கை வரலாறு

### இங்கிலாந்து மகாராணியார் கல்வி உதவிநிதி

பேராக், கோலா குராவில் உள்ள மலாய்ப் பள்ளியில் தன் ஆரம்பக் கல்வியைப் பெற்றார். 1921-இல் தைப்பிங் கிங் எட்வர்ட் VII பள்ளியில் *(Taiping King Edward VII School)* தன் ஆங்கிலப் படிப்பைத் தொடர்ந்தார்.  
பின்னர் அவரின் தந்தை சிங்கப்பூருக்கு அனுப்பப்பட்டார். அதனால் அவர் 1923-இல் சிங்கப்பூர் விக்டோரியா பள்ளியில் சேர்க்கப்பட்டார். 1924-இல், அவர் தன் இடைநிலைக் கல்விக்காக ராபிள்ஸ் கல்வி நிலையத்தில் *(Raffles Institution)* சேர்ந்தார்.  
யூசுப் இசாக் தன் கேம்பிரிட்ஜ் பள்ளிச் சான்றிதழை *(Cambridge School Certificate)* 1927-இல் சிறப்புத் தகுதிகளுடன் பெற்றார். மேலும் அவர் இங்கிலாந்து மகாராணியார் கல்வி உதவிநிதியையும் *(Queen's Scholarship)* பெற்றார். அதன் பின்னர் ராபிள்ஸ் கல்வி நிலையத்தில் 1929 வரை அவரின் படிப்பு நீடித்தது.  
இருப்பினும் கருத்து வேறுபாடுகளினால் அங்கு இருந்து விலகினார். 1939-இல் தன் நண்பர்களுடன் இணைந்து உத்துசான் மெலாயு *(Utusan Melayu)* நாளிதழைத் வெளியிட்டார்.
# யூசுப் இசாக்

## வாழ்க்கை வரலாறு

### சிங்கப்பூரில் ஜப்பானிய ஆக்கிரமிப்பு

சிங்கப்பூரில் ஜப்பானிய ஆக்கிரமிப்பின் போது *(Japanese Occupation of Singapore),* ஜப்பானிய நாளிதழான பெரித்தா மலாய் (Berita Malai) வெளியிட வேண்டி இருந்ததால், உத்துசான் மெலாயு நாளிதழை அச்சிடப் பயன்படுத்தப்பட்ட இயந்திரங்களை ஜப்பானியர்கள் கைப்பற்றிக் கொண்டனர். அதனால் உத்துசான் மெலாயு நாளிதழை நிறுத்த வேண்டி வந்தது.  
யூசுப் இசாக் பின்னர் தைப்பிங்கிற்குத் திரும்பிச் சென்றார். தன்னிடம் இருந்த மீதிப் பணத்தில், ஓர் உணவுக் கடையைத் திறந்தார். 1945-இல் போர் முடிவடைந்து மீண்டும் உத்துசான் மெலாயு நாளிதழைத் தொடங்கும் வரை தைப்பிங் பகுதியிலேயே வாழ்ந்தார்.
# யூசுப் இசாக்

## வாழ்க்கை வரலாறு

### ஐக்கிய மலாய் தேசியவாத அமைப்பு

1957-இல், யூசுப் இசாக் கோலாலம்பூருக்கு குடிபெயர்ந்தார். பிப்ரவரி 1958-இல், உத்துசான் மெலாயுவின் தலைமையகமும் கோலாலம்பூருக்கு மாற்றப்பட்டது. போருக்குப் பிந்தைய காலத்தில், மலாய்க்காரர்கள் பலர் பிரித்தானியரிடம் இருந்து மலாயாவிற்குச் சுதந்திரம் பெற விரும்பினார்கள்.  
யூசுப் இசாக் அவர்களும், தன் வெளியீடுகளின் மூலம் மலாயாவிற்குச் சுதந்திரம் கிடைப்பது பற்றிய தன் ஆர்வத்தையும் வெளிப்படுத்தினார். இதற்கு இடையில் 1946-இல் ஐக்கிய மலாய் தேசியவாத அமைப்பு (UMNO) உருவானது.
# யூசுப் இசாக்

## வாழ்க்கை வரலாறு

### கொள்கை வேறுபாடுகள்

இருப்பினும், யூசுப் இசாக்கின் மக்களாட்சிக் கொள்கைகள் வேறுபட்டவை. மலாயாவில் முடியாட்சியை மீண்டும் நிலைநாட்டுவது அம்னோவின் நிலைப்பாடாக இருந்தது. அதன் விளைவாக உத்துசான் மெலாயு நிறுவனத்திற்குள் பதட்டங்கள் அதிகரித்தன. அதனால் 1959-இல், உத்துசான் மெலாயு நிறுவனத்தில் யூசுப் இசாக் வைத்திருந்த பங்குகளை விற்றுவிட்டு பத்திரிகைத் தொழிலையும் ராஜினாமா செய்தார்.
# யூசுப் இசாக்

## வாழ்க்கை வரலாறு

### நல்லிணக்கப் பிரசாரங்கள்

அதனால் பன்முகக் கலாசாரத்தைத் தீவிரமாக ஊக்குவித்தார். மக்களின் நம்பிக்கையை மீட்டு எடுக்க அனைத்து இன மக்களையும் அணுகினார். நல்லிணக்கப் பிரசாரங்களைச் செய்தார். நாட்டு மக்களின் நம்பிக்கையைப் பெற்றார்.  
1965-ஆம் ஆண்டு ஆகஸ்ட் 9-ஆம் தேதி சிங்கப்பூர் மலேசியாவில் இருந்து வெளியேற்றப்பட்ட பின்னர், அது ஒரு சுதந்திர நாடாக மாறியது. யாங் டி பெர்துவான் நெகாரா *(Yang di-Pertuan Negara)* எனும் பதவி நீக்கப்பட்டு அதிபர் *(President of Singapore)* எனும் புதிய பதவி உருவாக்கப்பட்டது. யூசுப் இசாக், சிங்கப்பூரின் முதல் அதிபரானார்.  
யூசுப் இசாக் மூன்று முறை அதிபர் பதவியில் இருந்தார். நவம்பர் 23, 1970 இல் அவருக்கு இதயச் செயலிழப்பு ஏற்பட்டு, தன்னுடைய 60-ஆவது வயதில் காலமானார்.
# யூசுப் இசாக்

## குடும்பம்

யூசுப் இசாக் அவர்களின் மனைவியின் பெயர் **புவான் நூர் ஆயிஷா** *(Puan Noor Aishah)*. 1933-ஆம் ஆண்டில் பிறந்தவர். இப்போது வயது 89. புவான் நூர் ஆயிஷா தன் கணவரின் பொதுச் சேவைகளை இன்றும் தொடர்ந்து செயலாற்றி வருகிறார்.  
மூன்று பிள்ளைகள்:
1. ஆர்கிட் கமாரியா பிந்தி யூசுப் *(Orkid Kamariah)* (மகள்);
1. பாபா இம்ரான் பின் யூசுப் *(Baba Imran bin Yusof)* (மகன்);
1. சூரியானா பிந்தி யூசுப் *(Zuriana binti Yusof)* (மகள்).
# யூசுப் இசாக்

## விருதுகள்

### சிங்கப்பூர் விருதுகள்

- &nbsp;&nbsp;துமாசிக் விருது *(Order of Temasek),* *1st Class*
- &nbsp;&nbsp;மகிமை விருது *(Sijil Kemuliaan), 1st Class*
- &nbsp;&nbsp;சிறந்த பக்தி விருது *(Darjah Utama Bakti Cemerlang), 1st Class*
- &nbsp;&nbsp;சிறப்புமிக்க சேவைப் பதக்கம் *(Pingat Jasa Gemilang), 1st Class*
# யூசுப் இசாக்

## விருதுகள்

### அனைத்துலக விருதுகள்

- &nbsp;&nbsp; ஸ்ரீ மகாராஜா மாங்கு நெகாரா *(Seri Maharaja Mangku Negara)* (மலேசியா)
- &nbsp;&nbsp; மன்னர் மகுடப் பதக்கம் 1961 *(Pingat Kemahkotaan)* (சிலாங்கூர்)
- &nbsp;&nbsp; புரூணை அரசப் பதக்கம் *(Darjah Kerabat Laila Utama)* (புரூணை), 1st Class
# யூசுப் இசாக்

## நினைவிடங்கள்

- **யூசுப் இசாக் மேல்நிலைப் பள்ளி** - *Yusof Ishak Secondary School* – சிங்கப்பூரில் உள்ள ஒரு மேல்நிலைப் பள்ளிக்கு அவரின் நினைவாகப் பெயரிடப்பட்டது. 1966 ஜூலை 29-இல் அப்போதைய பிரதமர் லீ குவான் யூவால் திறந்து வைக்கப்பட்டது
- **யூசுப் இசாக் பள்ளிவாசல்** - *Masjid Yusof Ishak* – சிங்கப்பூர், ஊட்லண்ட்ஸ் பகுதியில் உள்ள ஒரு பள்ளிவாசலுக்கு அவரின் நினைவாகப் பெயரிடப்பட்டது.
- **தென்கிழக்கு ஆசிய ஆய்வுகள் நிறுவனம்** - *(ISEAS)* அதிகாரப் பூர்வமாக ஆகஸ்டு 2015-இல் *ISEAS-Yusof Ishak* நிறுவனம் என மறுபெயரிடப்பட்டது.
- **சிங்கப்பூர் தேசிய பல்கலைக்கழகத்தில் யூசப் இசாக் இல்லம்** - *Yusof Ishak House in National University of Singapore*
# கோபேக்மோடி

**கோபேக்மோடி** அல்லது **#ஓடிப்போமோடி** (*#GoBackModi*) என்பது ஒரு கொந்துக்குறி (ஹேஷ்டேக்) மற்றும் இயக்கமாகும். இது இந்தியப் பிரதமர் நரேந்திர மோதி பல்வேறு இடங்களுக்கு, முதன்மையாக இந்தியா மற்றும் உலகம் முழுவதும் அவ்வப்போது சென்று வருவதை எதிர்த்து எழுப்பப்படும் குரல் ஆகும். 2018 ஆம் ஆண்டு ஏப்ரல் 12 ஆம் நாள் பாதுகாப்புக் கண்காட்சியைத் திறந்து வைப்பதற்காக மோடி தமிழ்நாட்டின் சென்னைக்கு வந்தபோது இந்த கொந்துக்குறி முதன்முதலில் பிரபலமடைந்தது, அன்றிலிருந்து மாநிலத்தில் மிகவும் பிரபலமாக உள்ளது. இருப்பினும், இயக்கத்தின் முதல் உதாரணம் **#போமோனேமோடி** (*#PoMoneModi*) என்ற கொந்துக்குறி மலையாள மொழியில் மாறுபாட்டு பயன்படுத்தப்பட்டது. மேலும் இது மே 2016 முதல் கேரளத்தில் தேர்தல் மோடி பரப்புரையில் ஈடுபட்டிருந்தபோது கவனம்பெற்றது.  
தமிழகத்தில் திமுகவினர், மீனா கந்தசாமி, ஓவியா போன்ற முக்கிய நபர்கள் மோடியின் வருகைக்கு எதிரான அதிருப்தியை வெளிப்படுத்த இந்தக் கொந்துக்குறியை பயன்படுத்துகிறார்கள். மோடி வருகைதரும் பகுதிகளைச் சுற்றியுள்ள இடங்களிலும் இந்த இயக்கம் தரைவழிப் போராட்டங்களாக நடத்தப்பட்டன. பாஜகா கட்சியின் சித்தாந்தமானது பிரபலமாக "இந்தி, இந்து, இந்துஸ்தான்" என்ற முழக்கமாக சுருக்கப்பட்டுள்ளது. அதாவது இந்தி மொழியை மட்டுமே பேசும், இந்து சமயத்தை மட்டுமே பின்பற்றும் ஒரு தேசமாக இந்தியாவை மாற்றுவதற்கான தேசியவாத பார்வை ஆகும். இந்தக் கருத்து, தற்போதுள்ள இந்திய ஒன்றியத்தின் மாறுபட்ட மற்றும் கூட்டாட்சித் தன்மையில் கருத்தியல் ரீதியாக வேரூன்றிய கட்சிகள் மற்றும் மாநிலங்களின் எதிர்ப்பைக் காட்டுவதாக உள்ளது.
# கோபேக்மோடி

## இயக்கங்கள்

பிரதமராகத் தேர்ந்தெடுக்கப்பட்டு இரண்டு ஆண்டுகளுக்குப் பிறகு, 2016-ஆம் ஆண்டு கேரள சட்டப் பேரவைத் தேர்தலில் பாஜகவுக்காக பரப்புரை செய்வதற்காக 2016 மே மாதத்தில் மோடி கேரள மாநிலத்திற்குச் சென்றார். தேர்தல் பரப்புரைக் கூட்டத்தில், கேரளத்தின் சிசு இறப்பு விகிதத்தை சோமாலியாவுடன் ஒப்பிட்டுப் பேசினார் மோடி. கேரளா இந்தியாவில் சமயரீதியாக மிகவும் பன்முகத்தன்மை கொண்ட மாநிலங்களில் ஒன்றாகும், மேலும் கேரளா மாதிரியானது சமூக ரீதியாக மிகவும் வளர்ந்த மாநிலங்களில் ஒன்றாக தொடர்ந்து பாராட்டப்பட்டது. இதன் விளைவாக, கேரளத்தின் சமூகக் குறிகாட்டிகளை விமர்சிக்கும் மோடியின் அறிக்கை, அப்போதைய கேரள முதல்வர் உம்மன் சாண்டி உட்பட முக்கிய அரசியல் பிரமுகர்களிடம் இருந்து கடுமையான எதிர்வினைகளை சந்தித்து. மோடி தனது கருத்துக்களை திரும்பப் பெற வேண்டும் என்று கோரிக்கை எழுந்தது. அந்தத் தேர்தலில் பாஜக ஒரு இடத்தில் வெற்றி பெற்றது. மோடியின் கருத்தின் மற்றொரு விளைவாக, "Go Back Modi" என்பதன் தளர்வான மொழிபெயர்ப்பான #PoMoneModi என்ற கொந்துக்குறியைப் பயன்படுத்தி, ஒரு சமூக ஊடக பரப்புரைத் தொடங்கியது. இந்த கொந்துக்குறியானது *நரசிம்மம்* படத்தில் பிரபலமான "நீ போ மோனே தினேஷா" என்ற பிரபல முத்திரை வரிகளை ஒத்ததாக குறிப்பிடுகிறது.  
2018 ஏப்ரல் 12 அன்று, பாதுகாப்பு கண்காட்சி அமைப்பு ஏற்பாடு செய்திருந்த ராணுவத் தளவாட கண்காட்சியை துவக்கி வைப்பதற்காக மோடி சென்னை வந்தார். மோடி சென்னைக்கு வந்த நாளில், வெகுமக்கள் போராட்டங்கள் வெடித்தன. அவற்றில் சிலவற்றை திமுக தலைவரும் தற்போதைய தமிழக முதல்வருமான மு. க. ஸ்டாலின் முன்னின்று நடத்தினார். எதிர்ப்புகள் மாநிலத்தில் திராவிட சித்தாந்தத்துடன் தொடர்புடைய கருப்பு நிற அடையாளத்தால் வகைப்படுத்தப்பட்டன. அதே நேரத்தில், முதல் முறையாக #GoBackModi என்ற கொந்துக்குறியைப் பயன்படுத்தி சமூக ஊடக பரப்பரைகள் வெடித்தன. அந்த கொந்துக்குறி ட்விட்டரில் உலகளவில் டாப் டிரெண்ட் ஆனது, அதன் தமிழ் வடிவமான #ஓடிப்போமோடி என்பதும் பிரபலமானது. அன்றிலிருந்து மோடி தமிழகத்திற்கு வரும் ஒவ்வொரு முறையும் எதிர்ப்புகளை வெளிப்படுத்தும் வகையில் இது ஏற்றுக்கொள்ளப்பட்டது.  
தென்னிந்திய மாநிலங்களான கேரளம் மற்றும் தமிழ்நாடு ஆகியவற்றால் மீண்டும் மீண்டும் ஏற்றுக்கொள்ளப்பட்டதோடு, கருநாடகம், ஆந்திரப் பிரதேசம், பஞ்சாப், மேற்கு வங்காளம், மற்றும் வடகிழக்கு மாநிலங்களான அருணாசலப் பிரதேசம், அசாம் திரிபுரா உள்ளிட்ட மாநிலங்களிலும் இந்த இயக்கம் ஆதரவைப் பெற்றுள்ளது. சர்வதேச அளவில், பாகித்தானில் இருந்து விடுதலை பெற்ற 50 வது ஆண்டு விழாவைக் கொண்டாட நிகழ்வுகளுக்கு அந்நாட்டுக்கு மோடி 2021 இல் சென்றபோது வங்கதேச குடிமக்களின் எதிர்ப்பையும் கண்டார்.
# கோபேக்மோடி

## எதிர்வினைகள்

இயக்கத்தின் முதன்மை இலக்கான பாஜக, கொந்துக்குறி அசேதன என்றும், கடந்த காலங்களில் பாக்கித்தானைச் சேர்ந்த பயனர்களால் பரப்புரை செய்யப்பட்டது என்றும் கூறியுள்ளது. இந்த கொந்துக்குறியைப் பயன்படுத்தியதாக தமிழ் நடிகை ஓவியா மீது பாஜக உறுப்பினர் ஒருவர் வழக்கு தொடர்ந்தார்.
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2022

பாக்கித்தான் துடுப்பாட்ட அணி இலங்கையில் 2022 சூலையில் இரண்டு தேர்வுப் போட்டிகளில் இலங்கைத் துடுப்பாட்ட அணியுடன் விளையாடியது. இத்தேர்வுத் தொடர் 2021–23 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக விளையாடப்பட்டது. 2022 ஏப்பிரலில், பாக்கித்தான் துடுப்பாட்ட வாரியம் இத்தொடர் நடத்தப்படுவதை உறுதி செய்தது. தொடக்கத்தில், மூன்று ஒருநாள் போட்டிகளிலும் விளையாடத் தீர்மானிக்கப்பட்டிருந்தது, ஆனால் இந்த ஒருநாள் போட்டிகள் 2020–2023 ஐசிசி துடுப்பாட்ட உலகக்கிண்ணம் சூப்பர் லீகின் ஒரு பகுதியாக இல்லாதிருந்ததால், இப்போட்டிகளை நடத்துவதில்லை என 2022 மே மாதத்தில் தீர்மானிக்கப்பட்டது. 2022 சூன் மாதத்தில் தேர்வுப் போட்டிகளுக்கான அரங்குகள் தேர்ந்தெடுக்கப்பட்டன. பாக்கித்தான் கடைசியாக 2015 சூன் சூலை மாதங்களில் இலங்கையில் தேர்வுப் போட்டிகளில் விளையாடியிருந்தது. இலங்கைப் பொருளாதார நெருக்கடி காரணமாக 2022 சூலை 17 இல், இலங்கை துடுப்பாட்ட வாரியம் இரண்டாவது தேர்வுப் போட்டியை கொழும்பு ஆர். பிரேமதாச அரங்கத்தில் இருந்து காலி பன்னாட்டு அரங்கத்திற்கு மாற்றியது.  
முதலாவது தேர்வுப் போட்டியில் 342 ஓட்டங்கள் எடுத்தால் வெற்றி என்ற இலக்குடன் விளையாடிய பாக்கித்தான் அணி 4 இலக்குகள் வித்தியாசத்தில் வெற்றி பெற்றது. இது தேர்வுப் போட்டிகளில் பாக்கித்தானின் இரண்டாவது அதிகூடிய வெற்றிகரமான ஓட்ட இலக்காகும். இரண்டாவது போட்டியில் இலங்கை அணி 246 ஓட்டங்கள் வித்தியாசத்தில் வெற்றி பெற்று தொடரை 1-1 என சமன் செய்தது, தனஞ்சய டி சில்வா சதம் அடித்தார். தேர்வுத் தொடரின் வீரரான பிரபாத் ஜெயசூரிய ஆறு இன்னிங்சுகளில் தனது நான்காவது ஐந்து இலக்குகளை எடுத்தார்.
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2022

## அணிகள்

| தேர்வுகள் |  |  |
| --- | --- | --- |
| * திமுத் கருணாரத்ன (த)
* தினேஸ் சந்திமல்
* தனஞ்சய டி சில்வா
* நிரோசன் டிக்வெல்ல (இ.கா)
* அசித்த பெர்னாண்டோ
* ஒசதா பெர்னாண்டோ
* விஷ்வா பெர்னாண்டோ
* பிரபாத் ஜெயசூரிய
* தில்சான் மதுசங்க
* லக்சித்த மனசிங்க
* அஞ்செலோ மத்தியூஸ்
* கமிந்து மெண்டிஸ்
* குசல் மெண்டிசு
* ரமேசு மெண்டிசு
* பத்தும் நிசங்க
* கசுன் ரஜிதா
* மகீசு தீக்சன
* ஜெப்ரி வான்டர்சே
* துனித் வெல்லாளகே | * பாபர் அசாம் (த)
* முகம்மது ரிஸ்வான் (இ.கா)
* சகீன் அஃப்ரிடி
* சப்ராஸ் அகமது (இ.கா)
* அசார் அலி
* அசன் அலி
* நௌமான் அலி
* பவாட் ஆலம்
* பகீம் அஷ்ரப்
* ஷான் மசூத்
* முகமது நவாஸ்
* ஆரிசு ரவூஃப்
* அகா சல்மான்
* அப்துல்லா சஃபிக்
* நசீம் சா
* யாசிர் ஷா
* சௌத் சக்கீல்
* இமாம்-உல்-ஹக் | } |
முதலாவது போட்டியில் காயமடைந்த இலங்கை அணியின் மகீசு தீக்சனாவுக்காக லக்சித்த மனசிங்க இரண்டாவது போட்டியில் விளையாடினார். முதல் போட்டியில் காயமடைந்த பாக்கித்தான் அணியின் சகீன் அஃப்ரிடி இரண்டாம் போட்டியில் விளையாடவில்லை.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

**சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்** ( **NABL** ) இந்தியாவில் உள்ள இணக்க மதிப்பீட்டு அமைப்புகளுக்கு ( ஆய்வகங்கள் ) அங்கீகாரம் அளிக்கிறது. NABL திட்டங்களில் சோதனையின் தொழில்நுட்பத் திறனுக்கான அங்கீகாரம், அளவுத்திருத்தம், மருத்துவ பரிசோதனை ஆய்வகங்கள், திறன் சோதனை வழங்குநர்கள் (PTP) ஆகியவற்றின் தொழில்நுட்பத் திறனுக்கான அங்கீகாரம் மற்றும் ISO/IEC 17025, ISO 15189, ISO 151839 & ISO 17034 :2016 தரநிலைகள் ஐப் பின்பற்றி ஒரு குறிப்பிட்ட நோக்கத்திற்கான குறிப்புப் பொருள் தயாரிப்பாளர்கள் (RMP) அங்கீகாரம் ஆகியன அடங்கும். இது ஆசிய பசிபிக் அங்கீகார ஒத்துழைப்பு (APAC), சர்வதேச ஆய்வக அங்கீகார ஒத்துழைப்பு (ILAC) உடன் பரஸ்பர அங்கீகார ஏற்பாடு (MRA) கொண்டுள்ளது.  
NABL என்பது இந்திய தர கவுன்சிலின் ஒரு குழு, இது இந்திய அரசின் வர்த்தகம் மற்றும் தொழில்துறை அமைச்சகத்தின், தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் (DPIIT) கீழ் உள்ள ஒரு தன்னாட்சி அமைப்பு ஆகும்.  
பரிசோதனை வசதிகளில் அறிவியல் மற்றும் பொறியியல் பிரிவின் முக்கிய பிரிவுகளான உயிரியல், வேதியியல், மின்னியல் , மின்னணுவியல், இயந்திரவியல், திரவ ஓட்டம், அழிவில்லாத, ஒளி அளவீடு, கதிரியக்க, வெப்பம் மற்றும் தடயவியல் துறைகளிலும் மற்றும் அளவுத்திருத்த வசதிகளின் கீழ் மின்-தொழில்நுட்பம், திரவஓட்டம், வெப்பம், ஒளியியல் & கதிரியக்கத் துறைகள் போன்றவற்றில் NABL அங்கீகாரம் அளிக்கிறது. மருத்துவ பரிசோதனை ஆய்வகங்கள் துறையில் மருத்துவ உயிர்வேதியியல், மருத்துவ நோயியல், ஹீமாட்டாலஜி & இம்யூனோஹெமாட்டாலஜி, மைக்ரோபயாலஜி & செரோலஜி, ஹிஸ்டோபாதாலஜி, சைட்டோபாதாலஜி, ஜெனிடிக்ஸ், நியூக்ளியர் மெடிசின் (இன்-விட்ரோ சோதனைகள் மட்டும்) துறைகளில் அங்கீகாரம் வழங்கப்படுகிறது. கூடுதலாக, NABL ஆனது APAC மற்றும் ILAC MRA ஆகியவற்றைக் கொண்டிருக்கும் திறன் சோதனை வழங்குநர்கள் மற்றும் குறிப்புப் பொருள் தயாரிப்பாளர்களுக்கான அங்கீகாரத்தை வழங்குகிறது.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## அங்கீகாரத்தின் நன்மைகள்

NABL ஆனது ILAC மற்றும் APAC பரஸ்பர அங்கீகார ஏற்பாடுகளில் (MRA) முழு உறுப்பினர் (ILAC MRA கையொப்பமிட்டவர்), MRA கூட்டாளிகள் பிரதிநிதித்துவப்படுத்தும் நாடுகளுக்கு இடையே சோதனை / அளவுத்திருத்த முடிவுகளை ஏற்றுக்கொள்ள இத்தகைய சர்வதேச ஏற்பாடுகள் உதவுகின்றன.  
அங்கீகார அமைப்புகளுக்கிடையேயான அதிகரித்துவரும் சர்வதேச பரஸ்பர அங்கீகார ஒப்பந்தங்களின் மூலம் அங்கீகாரம் பெற்ற ஆய்வகங்களை சர்வதேச அங்கீகாரத்தின் வடிவத்தை அடையச் செய்துள்ளது, மேலும் இதனால் ஏற்றுமதி செய்யப்பட்ட பொருட்களுடன் கூடிய சோதனைத் தரவை வெளிநாட்டுச் சந்தைகளில் உடனடியாக ஏற்றுக்கொள்ள அனுமதிக்கிறது. இது ஏற்றுமதியாளர்கள் மற்றும் இறக்குமதியாளர்கள் இருவருக்கும் செலவுகளை திறம்பட குறைக்கிறது, ஏனெனில் இது மற்றொரு நாட்டில் தயாரிப்புகளை மீண்டும் சோதிக்க வேண்டிய தேவையை குறைக்கிறது அல்லது நீக்குகிறது.  
NABL அங்கீகாரம் என்பது பல்வேறு அரசு அமைப்புகள் மற்றும் கட்டுப்பாட்டாளர்களால் அங்கீகரிக்கப்பட்டதாகும். இந்தியாவில், NABL அங்கீகாரம் பொதுவாக பல்வேறு அரசு / ஒழுங்குமுறை / சட்டப்பூர்வ அமைப்பு அங்கீகாரத்திற்கு முன்னோடியாகும்.  
NABL ஒரு அரசாங்க அமைப்பாக இருப்பதால், FSSAI, EIC, APEDA போன்ற கட்டுப்பாட்டாளர்களுடன் ஒருங்கிணைந்த மதிப்பீடுகளை நடத்துகிறது. ஒருங்கிணைந்த மதிப்பீடுகள், அங்கீகாரச் செயல்முறையை எளிதாக்குகின்றன, ஏனெனில் பொதுவாகத் தேவைப்படும் தனித்தனியான பல மதிப்பீடுகளுக்குப் பதிலாக ஒரு ஒருங்கிணைந்த மதிப்பீட்டின் மூலம் ஆய்வகம் கட்டுப்பாட்டாளரால் அங்கீகாரம் மற்றும் ஒப்புதலைப் பெற முடியும்.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## பயிற்சி

NABL பின்வரும் படிப்புகளை வழங்குகிறது:-  
1. ISO/IEC 17025 மதிப்பீட்டாளர் பயிற்சி வகுப்பு
1. ISO 15189 மதிப்பீட்டாளர் பயிற்சி வகுப்பு
1. ISO/IEC 17043 மதிப்பீட்டாளர் பயிற்சி வகுப்பு
1. ISO/IEC 17043 நான்கு நாள் பயிற்சி
1. ISO 17034 மதிப்பீட்டாளர் பயிற்சி வகுப்பு
1. ISO 17034 மூன்று நாள் பயிற்சி
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## ஆய்வக மாநாடுகள்

NABL ஆண்டுதோறும் ஆய்வக மாநாடுகளை நடத்துகிறது. 2019 ஆம் ஆண்டில், ஆய்வகங்களுக்கான 8வது தேசிய மாநாடு சென்னையில் நடத்தப்பட்டது.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## உலக அங்கீகார தினம் (WAD)

NABL ஒவ்வொரு ஆண்டும் ஜூன் 09 அன்று உலக அங்கீகார தினத்தை (WAD) கொண்டாடுகிறது. அங்கீகாரம் அதன் பங்குதாரர்களுக்கு எவ்வாறு பயனளிக்கிறது என்பது பற்றிய விழிப்புணர்வை வழங்குவதற்காக உலக அங்கீகார தினம் கொண்டாடப்படுகிறது.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## அங்கீகாரத்தின் நோக்கம்

NABL இன் அங்கீகாரத்திற்கான நோக்கம் பின்வருமாறு:-  
**சோதனை ஆய்வகங்கள்** : உயிரியல், வேதியியல், கண்டறியும் கதிரியக்க QA சோதனை, மின்னியல், மின்னணுவியல், திரவ ஓட்டம், தடயவியல், இயந்திரவியல், அழிவில்லாத சோதனை, ஃபோட்டோமெட்ரி, கதிரியக்க மற்றும் மென்பொருள் & தகவல் தொழில்நுட்ப அமைப்பு சோதனை.  
**அளவுத்திருத்த ஆய்வகங்கள்** : எலக்ட்ரோ-டெக்னிக்கல், மெக்கானிக்கல், திரவஓட்டம், தெர்மல் & ஆப்டிகல், ரேடியோலாஜிக்கல்,  
**மருத்துவ ஆய்வகங்கள்** : மருத்துவ உயிர்வேதியியல், மருத்துவ நோயியல், ஹீமாட்டாலஜி மற்றும் இம்யூனோ-ஹேமாட்டாலஜி, நுண்ணுயிரியல் மற்றும் தொற்று நோய் செரோலஜி, மூலக்கூறு சோதனை, மருத்துவ இமேஜிங், ஹிஸ்டோபோதாலஜி, சைட்டோபாதாலஜி, ஃப்ளோ சைட்டோமெட்ரி, சைட்டோஜெனெடிக்ஸ், நியூக்ளிவிட்டிக்ஸ், நியூக்ளிவிட்டிக்ஸ், மரபணு சோதனைகள் மட்டுமே.
# சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்

## NABL அங்கீகாரத்திற்கு விண்ணப்பித்தல்

NABL அங்கீகாரம் பெற விரும்பும் ஆய்வகங்கள் NABL வலை போர்ட்டலில் விண்ணப்பிக்கலாம்.
# ஆத்தங்குடி

பதித்த ஆத்தங்குடி அரண்மனை]]  
**ஆத்தங்குடி** (**Attangudi** or **Athangudi**) என்பது இந்தியாவின் தமிழ்நாட்டின் சிவகங்கை மாவட்டத்தில் உள்ள காரைக்குடி வட்டம், சாக்கோட்டை ஊராட்சி ஒன்றியத்தில் உள்ள பி. முத்துப்பட்டிணம் ஊராட்சியில் அமைந்த ஒரு கிராமம் ஆகும். இது காரைக்குடியிலிருந்து 16 கிலோ மீட்டர் தொலைவில் உள்ளது. 2011-இல் இதன் மக்கள் தொகை 1,696 பேர் ஆகும்.  
ஆத்தங்குடியில் நாட்டுக்கோட்டை நகரத்தார் சமூகத்தினரின் புகழ்பெற்ற ஆத்தங்குடி அரண்மனைகள் மற்றும் பூக்கற்களுக்கு பெயர் பெற்றது.
# ஆத்தங்குடி

### கிராமம் மற்றும் சுற்றுலாத் தலங்கள்

- ஆத்தங்குடி, பரந்த **செட்டிநாடு** பிராந்தியத்தின் ஒரு பகுதியாகும். இந்த பிராந்தியம் அதன் தனித்துவமான கட்டிடக்கலை, தளபாடங்கள் (ஃபர்னிச்சர்) மற்றும் புகழ்பெற்ற உணவு வகைகளுக்காக அறியப்படுகிறது.
- கிராமத்தில் பல குடும்பங்கள் இந்த ஓடு தயாரிக்கும் தொழிலில் ஈடுபட்டுள்ளனர்.
- இங்குள்ள **ஆத்தங்குடி அரண்மனை பெரியவீடு** (Athangudi Palace PeriyaVeedu) ஒரு முக்கியமான இடமாகும்.
# ஆத்தங்குடி

### ஆத்தங்குடி ஓடுகள் (Aathangudi Tiles)

ஆத்தங்குடி கிராமம் சிவகங்கை மாவட்டத்தில் உள்ள ஒரு சிறிய ஊராகும். இது அதன் **பாரம்பரியமான, கையால் செய்யப்படும் தரையோடுகளுக்காக** (Floor Tiles) மிகவும் புகழ்பெற்றது. இந்த ஓடுகள் பொதுவாக "ஆத்தங்குடி ஓடுகள்" என்றே அழைக்கப்படுகின்றன.  
- **தயாரிப்பு முறை:** இந்த ஓடுகளைச் செய்ய எந்த இயந்திரங்களும் பயன்படுத்தப்படுவதில்லை. மணல், சிமெண்ட், மற்றும் கனிம ஆக்ஸைடு சாயங்கள் போன்ற உள்ளூர் பொருட்கள் மட்டுமே பயன்படுத்தப்படுகின்றன. இந்த கலவையை கண்ணாடித் தட்டுகளின் மீதுள்ள அச்சுகளில் ஊற்றி தயாரிக்கிறார்கள். இதன் காரணமாக, ஓடுகள் அழகிய, வண்ணமயமான மற்றும் பாரம்பரிய வடிவங்களைப் பெறுகின்றன.
- **சிறப்புகள்:** இந்த ஓடுகள் உறுதியானவை, சுற்றுச்சூழலுக்கு உகந்தவை, மேலும் பயன்படுத்தப் பயன்படுத்த இயற்கையாகவே ஒரு பளபளப்பான, மென்மையான தோற்றத்தைப் பெறும்.
- **பண்பாட்டுப் பின்னணி:** இந்த கிராமம் **செட்டிநாடு** பாரம்பரியப் பகுதிக்குள் அமைந்துள்ளது. இந்த ஓடுகள் செட்டிநாட்டுக் கட்டிடக்கலையின் முக்கிய அங்கமாகத் திகழ்கின்றன. இவை பெரும்பாலும் செட்டிநாட்டுப் பெரிய மாளிகைகளில் காணப்படுகின்றன.
# ஆத்தங்குடி

### ஆத்தங்குடி ஓடுகள் குறித்த இணையதள இணைப்புகள்

| **ஆத்தங்குடி ஓடுகள் தயாரிப்பு முறை** | ஓடுகள் எவ்வாறு கையால் தயாரிக்கப்படுகின்றன, பயன்படுத்தப்படும் மூலப்பொருட்கள் மற்றும் படிப்படியான செயல்முறை பற்றி விளக்கும் கட்டுரை (ஆங்கிலம்). |  |
| --- | --- | --- |
| **வரலாறும் கைவினைத்திறனும்** | ஆத்தங்குடி ஓடுகளின் பாரம்பரிய வரலாறு மற்றும் செட்டிநாடு கட்டிடக்கலையில் அதன் முக்கியத்துவம் பற்றிய கட்டுரை (ஆங்கிலம்). | } |
# இரா. நயினாமலை

**இரா. நயினாமலை** (*R. Nainamalai*)(பிறப்பு 01 சூலை 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். நயினாமலை சேலம் மாவட்டம் இராசிபுரம் பகுதியினைச் சேர்ந்தவர். இராசிபுரம் கழக உயர்நிலைப் பள்ளியிலும், சேலம் நகராட்சிக் கல்லூரியிலும், சென்னை இசுடான்லி மருத்துவக் கல்லூரியிலும் கல்வி பயின்றுள்ளார். மருத்துவரான இவர் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இராசிபுரம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# இரா. நயினாமலை

### சட்டமன்ற உறுப்பினராக

| 1971 | இராசிபுரம் | திமுக | 41,079 | 54.90 | } |
| --- | --- | --- | --- | --- | --- |
# பெரிய அலகு நாரை

**பெரிய அலகு நாரை** (*Great-billed heron*)(*ஆர்டியா சுமத்ரானா*) தென்கிழக்காசியாவிலிருந்து பப்புவா நியூ கினி மற்றும் ஆத்திரேலியா வரை வசிக்கும் ஹெரான் குடும்பத்தைச் சேர்ந்த ஒரு பறவைச் சிற்றினமாகும்.
# பெரிய அலகு நாரை

## விளக்கம்

பெரிய அலகு நாரை ஒரு பெரிய வகை பறவை ஆகும். இது பொதுவாக உயரமாகவும், எடை வரை இருக்கும். இது செந்நாரையை விட பெரியது. இறகுகள் மேலே பெரும்பாலும் அடர் சாம்பல் நிறத்தில் இருக்கும். பறக்கும்போது இது ஒரே மாதிரியான அடர் சாம்பல் நிற மேல் இறக்கையைக் கொண்டுள்ளது.  
இவை மெதுவாகப் பறக்கக்கூடியது. இதன் கழுத்து பின்னோக்கி இருக்கும். இது ஹெரான்கள் மற்றும் குருகின் சிறப்பியல்புகளுடன் பெரிய நாரை, கொக்கு மற்றும் துடுப்பு வாயன்களிலிருந்து<nowiki/>வேறுபடுகிறது. இவை நீளமான கழுத்தைக் கொண்டுள்ளன. இந்தச் சிற்றினம் ஆழமற்ற நீரில் உணவைத் தேடும். இதன் நீண்ட, கூர்மையான அலகு மீன்களைப் பிடிக்க உதவுகிறது. இது இரையினைப் பிடிக்க அசையாமல் காத்திருக்கும் அல்லது பின்தொடர்ந்து பிடிக்கும்.
# பெரிய அலகு நாரை

## பரவலும் வாழிடமும்

பெரிய அலகு நாரை ஆத்திரேலியா, இந்தியா, இந்தோனேசியா, மலேசியா மற்றும் பிலிப்பீன்சு உள்ளிட்ட கடலோர தெற்கு ஆசியா மற்றும் ஆத்திரேலியாவின் பெரும்பகுதியில் காணப்படுகிறது. தீவுகள், பவளப்பாறைகள், சதுப்புநிலங்கள், பெரிய ஆறுகள் என இதன் வாழ்விடங்கள் பெரும்பாலும் கடலோரமாக உள்ளன. இருப்பினும், எப்போதாவது உள்நாட்டில், ஆழமற்ற குளங்களில் காணப்படுகிறது.
# நிருத்ய கோபால் தாஸ்

அயோத்தியில் ராம ஜென்மபூமி கோயிலின் அடிக்கல் நாட்ம் விழாவில் நிருத்ய கோபால் தாஸ்]]
**மஹந்த் நிருத்ய கோபால் தாஸ்** (*Nritya Gopal Das*) (பிறப்பு; 1938) அயோத்தியின் *மணிராம் தாஸ் கி சவானி* என்ற மிகப்பெரிய கோவிலின் தலைவரும் ராம ஜென்மபூமி அறக்கட்டளை ஸ்ரீராம ஜென்மபூமி தீர்த்தச் சேத்திர அறக்கட்டளை ஆகியவற்றின் தலைரும் ஆவார். இவர் கேசவ தேவ் கோயிலின் தலைவராகவும் உள்ளார்.
# நிருத்ய கோபால் தாஸ்

## பின்னணி

உத்தரபிரதேச மாநிலம் மதுரா மாவட்டத்திலுள்ள கேர்காலா கிராமத்தில் 1938 ஆம் ஆண்டு ஜூன் 11 ஆம் தேதி பிறந்தார். 1953 ஆம் ஆண்டு பத்தாம் வகுப்புத் தேர்வில் தேர்ச்சி பெற்ற பிறகு, வணிகவியல் படிப்பதற்காக மதுராவில் உள்ள கல்லூரியில் அனுமதி பெற்றார். ஆனால் படிப்பை முடிப்பதற்கு முன்பு 12 வயதில் அயோத்திக்குச் சென்றார். அயோத்தியில், இவர் மஹந்த் ராம் மனோகர் தாஸின் சீடரானார். பின்னர், வாரணாசியிலுள்ள சமசுகிருத பல்கலைக்கழகத்தில் சாஸ்திரி (பட்டம்) பட்டம் பெற்றார் . 1965 ஆம் ஆண்டில், இவர் தனது 27வது வயதில், ஸ்ரீ மணிராம் தாஸ் சவானியின் ஆறாவது மகந்திற்குப் பிறகு மகந்த் ஆனார். இவர் கேசவ தேவ் கோயில் அறக்கட்டளையின் தலைவராகவும் உள்ளார்.
# கருப்பு வெள்ளை நாரை

**கருப்பு வெள்ளை நாரை** (*Pied heron*)(*எக்ரெட்டா பிகேடா*), கருப்பு வெள்ளை கொக்கு என்றும் அழைக்கப்படுவது ஒரு பறவைச் சிற்றினமாகும். இது பருவமழை பெய்யும் வடக்கு ஆத்திரேலியாவின் கடலோர மற்றும் துணைக் கடலோரப் பகுதிகளிலும், வாலேசியா மற்றும் நியூ கினியாவின் சில பகுதிகளிலும் காணப்படுகிறது.
# கருப்பு வெள்ளை நாரை

## வகைப்பாட்டியல்

இந்த சிற்றினத்தை 1845-ல் முதலில் பறவையியல் வல்லுனர் ஜான் கோல்ட் விவரித்தார். சமீபத்திய வகைப்பாட்டியல் வல்லுநர்கள் இந்த சிற்றினத்தை *எக்ரெட்டா* பேரினத்தில் வைத்துள்ளனர். அங்கீகரிக்கப்பட்ட துணையினங்கள் எதுவும் இல்லை.
# கருப்பு வெள்ளை நாரை

## விளக்கம்

இது ஒரு சிறிய வகை ஹெரான் ஆகும். இதன் உடல் நீளம் 43 முதல் 55 செ.மீ. வரை இருக்கும். இவை கருமையான மென்மையான இறக்கைகளை, உடல் மற்றும் உச்சி தலையுடன், வெள்ளைத் தொண்டை மற்றும் கழுத்துடன் காணப்படும். தோற்றம் வெள்ளை கழுத்து ஹெரான் போன்றது.  
முதிர்ச்சியடையாத பறவைகளில் தலை உச்சி மற்றும் தலையில் கருமை நிறம் இல்லை. இவை வெள்ளை-கழுத்து ஹெரானின் சிறிய பதிப்புகள் போலத் தோற்றமளிக்கலாம். ஒரு காலத்தில் இச்சிறிய இளம் உயிரிகள் தனிச் சிற்றினமாக வகைப்படுத்தப்பட்டன.
# கருப்பு வெள்ளை நாரை

## வாழிடம்

கருப்பு வெள்ளை நாரையின் வாழ்விடம் ஈரநிலங்கள் மற்றும் ஈரமான புல்வெளிகள் ஆகும்.
# கருப்பு வெள்ளை நாரை

## நடத்தை

### ஓசை

கருப்பு வெள்ளை நாரை பறக்கும் போது இதனுடைய ஒசையானது உரத்த 'அக்' அல்லது 'ஓர்க்' என்பதாகும். கூட்டைச் சுற்றிக் கொஞ்சும் ஓசையினை எழுப்பும். இவற்றின் குரல் குறித்து அதிகம் அறியப்படவில்லை.
# கருப்பு வெள்ளை நாரை

## நடத்தை

### இனப்பெருக்கம்

இனப்பெருக்கம் பிப்ரவரி முதல் மே வரை நடைபெறுகிறது. இது சதுப்புநிலங்கள் உட்படத் தண்ணீருக்கு மேலே உள்ள மரங்களில் கூடு கட்டுகிறது. பெரும்பாலும் காலனித்துவ வாழ்க்கையினை மற்ற வகை ஹெரான்களுடன் பகிர்ந்துகொள்கிறது. குச்சிகளுக்கிடையே ஒன்று அல்லது இரண்டு நீல-பச்சை முட்டைகளை இடுகின்றது.
# கருப்பு வெள்ளை நாரை

## நடத்தை

### உணவு

கருப்பு வெள்ளை நாரை பூச்சிகள், தவளைகள், நண்டுகள், மீன்கள் மற்றும் பிற சிறிய நீர் வாழ் விலங்குகளை உண்ணுகின்றது. பூச்சிகள் இவற்றின் உணவின் மிக முக்கியமான உணவாக உள்ளது. இது தனியாகவோ அல்லது ஆயிரம் பறவைகள் வரை காணப்படும் குழுவாகவோ காணப்படும்.
# மகூதானர் ஓநாய் சரணாலயம்

**மகூதானர் ஓநாய் சரணாலயம்** (*Mahuadanr Wolf Sanctuary*) இந்தியாவின் சார்க்கண்டு மாநிலத்தின் இலாத்தேகார் மாவட்டத்தில் அமைந்துள்ள ஒரு வனவிலங்கு சரணாலயம் ஆகும். பெத்லா தேசிய பூங்காவின் ஒரு பகுதியான இச்சரணாலயம் 1976 ஆம் ஆண்டு ஓநாய் இனத்தை பாதுகாப்பதற்காக ஒரு வனவிலங்கு சரணாலயமாக அறிவிக்கப்பட்டது.
# மகூதானர் ஓநாய் சரணாலயம்

## வரலாறு

பாலமாவு புலிகள் காப்பகத்தின் ஒரு பகுதியாக இருந்த இது 1976 ஆம் ஆண்டில், இந்திய ஓநாய்களின் பாதுகாப்பிற்காக ஒரு வனவிலங்கு சரணாலயமாக அறிவிக்கப்பட்டது. சரணாலயம் 63.25 சதுர கிலோமீட்டர் பரப்பளவில் பரவியுள்ளது. நவம்பர் முதல் பிப்ரவரி வரையிலான இனப்பெருக்க காலத்தில் ஓநாய்கள் இனப்பெருக்கம் செய்கின்றன. காடுகளில் ஏராளமான குகைகள் உள்ளன. 1979 ஆம் ஆண்டில் எடுக்கப்பட்ட முதல் கணக்கின்படி சரணாலயத்தில் 49 ஓநாய்கள் இருந்தன. 2004 ஆம் ஆண்டில் இத்தொகை 568 ஆக அதிகரித்தது. 2009 ஆம் ஆண்டில் இத்தொகை 58 ஓநாய்களாகவும் 2020 ஆம் ஆண்டில் 120 ஓநாய்களாகவும் இருந்தன.
# ஒ. என். சுந்தரம்

**ஒ. என். சுந்தரம் ** (*O. N. Sundaram*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திண்டுக்கல் மாவட்டத்தினைச் சேர்ந்தவர். சுந்தரம் திண்டுக்கல் தூய மேரி உயர்நிலைப் பள்ளியிலும், திருச்சிராப்பள்ளி தூய வளனார் கல்லூரியிலும் கல்வி பயின்றுள்ளார். இவர் 1971ஆம் ஆண்டு திண்டுக்கல் சட்டமன்றத் தொகுதியில் நிறுவன காங்கிரசு வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஒ. என். சுந்தரம்

### சட்டமன்ற உறுப்பினராக

| 1971 | திண்டுக்கல் | நிறுவன காங்கிரசு | 27,775 | 39.80 | } |
| --- | --- | --- | --- | --- | --- |
# இரீனா அமிரி

**இரீனா அமிரி** (*Rina Amiri*) ஆப்கானித்தானில் பிறந்த ஒரு செயற்பாட்டு ஆர்வலர் ஆவார். ஆப்கானியப் பெண்கள் மற்றும் மனித உரிமைகளுக்கான அமெரிக்க சிறப்பு பிரதிநிதியாக இவர் நியமிக்கப்பட்டுள்ளார்.
# இரீனா அமிரி

## வாழ்க்கை

அமிரி ஆப்கானித்தானில் பிறந்தார், ஆனால் நான்கு வயதாக இருந்த போது அகதியானார். இவரது பெற்றோர் ஆப்கானித்தானில் இருந்து கைபர் கணவாய் வழியாக பாக்கித்தானுக்கு இரகசியமாக சென்றனர். தந்தை ஒரு மருத்துவராக இருந்தார், தாயார் ஒரு வங்கியில் வேலை செய்தார்.  
இந்தியாவின் தில்லி பல்கலைக்கழகத்தின் இந்திரபிரசுதா மகளிர் கல்லூரியில் அரசியல் அறிவியல் படித்தார். பட்டம் பெற்ற பிறகு, செருமனியின் ரூர்-போச்சம் பல்கலைக்கழகத்தில் வளர்ச்சி மேலாண்மையில் முதுகலைப் பட்டம் பெற்றார். அமெரிக்காவிலுள்ள வெசுட்டர்ன் மிச்சிகன் பல்கலைக்கழகத்தில், பயன்பாட்டு பொருளாதாரத்தில் தனது இரண்டாவது முதுகலைப் பட்டம் பெற்றார்  
இயான் கெர்ரி அமிரி படிக்கும் இடத்திற்குச் சென்றபோது அமிரியின் வாழ்க்கை மாறியது. எழுந்து நின்று ஊடகங்களின் கவனத்தை ஈர்த்தார். "நம் முடி மற்றும் தோலின் நிறம் நம் இதயத்திலும் மனதிலும் உள்ளதைப் பிரதிபலிக்காது என்றார். ஆப்கான் மக்கள் தாலிபான்கள் அல்ல. தாலிபான்களின் முதல் பலி ஆப்கான் மக்கள் ஆவர்."  
2017 ஆம் ஆண்டில் இவர் கொள்கைக்கான துணை அமைச்சராக நியமிக்கப்பட்டபோது, ஆப்கானித்தானின் நிதியமைச்சகத்தில் ஒரு பெண்ணுக்காக வழங்கப்பட்ட மிக உயர்ந்த பதவியை ஏற்றுக்கொண்வரானார். இப்பதவியில் 2020 ஆம் ஆண்டு வரை பணியாற்றினார்.
# துமாசிக் விருது

**துமாசிக் விருது** (ஆங்கிலம்: *Order of Temasek*; மலாய்: *Darjah Utama Temasek*); என்பது சிங்கப்பூரின் இரண்டாவது மதிப்புமிக்க தேசிய விருது ஆகும். 1962-ஆம் ஆண்டில் அறிமுகம் செய்யப்பட்டது.  
சிங்கப்பூர் குடிமக்களுக்கு மட்டும் சிங்கப்பூர் அதிபரால் வழங்கப்படும் மிகவும் உயரிய விருது. சில சிறப்புச் சூழ்நிலைகளில், குடிமக்கள் அல்லாதவர்களுக்கும் இந்த விருது வழங்கப்படலாம்.
# துமாசிக் விருது

## பொது

2019 ஜூலை 29-ஆம் தேதி நிலவரப்படி, துமாசிக் விருது மூன்று வெவ்வேறு தரங்களைக் கொண்டுள்ளது:  
- துமாசிக் விருது (உயர் சிறப்பு) - *Order of Temasek (High Distinction)*
- துமாசிக் விருது (சிறப்பு) - *Order of Temasek (Distinction)*
- துமாசிக் விருது
# துமாசிக் விருது

## வரலாறு

எந்த ஒரு நேரத்திலும் 12 பேருக்கு மேல், **உயர் சிறப்பு துமாசிக் விருது** பெறுவது அனுமதிக்கப் படக்கூடாது என்று விருது விதிகள் கூறுகின்றன. ஆனால் சில சிறப்புச் சூழ்நிலைகளில், குடிமக்கள் அல்லாதவர்களுக்கு வழங்கப்படும் உயர் சிறப்பு துமாசிக் விருதுகளுக்கு வரையறை இல்லை.  
2020-ஆம் ஆண்டு ஆகஸ்டு நிலவரப்படி, உயர் சிறப்பு துமாசிக் விருது *(Order of Temasek (With High Distinction)* பெற்றவர்கள் 8 பேர் உள்ளனர். மற்ற துமாசிக் சிறப்பு விருது; துமாசிக் விருது; ஆகிய இரண்டு விருதுகள் பெற்றவர்களின் எண்ணிக்கைக்கு வரம்பு இல்லை.  
இந்த விருது, முதன்முதலில் 1962-இல் தோற்றுவிக்கப்பட்டது. இது மிக முக்கியமான ஒரு தேசியக் கௌரவமாகும். விருது பெற்றவர்களின் பட்டியலில் பன்னிரண்டு உறுப்பினர்கள் மட்டுமே இருக்க வேண்டும்.
# துமாசிக் விருது

## வரலாறு

### பிந்தாங் துமாசிக்

சிங்கப்பூர் பிரதமரின் ஆலோசனையின் பேரில் சிங்கப்பூர் யாங் டி பெர்துவான் நெகாரா எனும் சிங்கப்பூர் அதிபர் இந்த விருதை வழங்குகிறார்.  
**பிந்தாங் துமாசிக்** (துமாசிக்கின் நட்சத்திரம்) எனும் விருது, (ஆங்கிலம்: *Star of Temasek*; மலாய்: *Bintang Temasek*) 1970-ஆம் ஆண்டில் தோற்றுவிக்கப்பட்டது. அதன் பின்னர் மற்ற அனைத்து விருதுகள்; பதக்கங்களின் தரவரிசையில், துமாசிக் விருது இரண்டாவது மிக முக்கியமான தேசிய விருதாக மாறியது.
# துமாசிக் விருது

## விருது பெற்றவர்கள்

| 1962 | லிம் கிம் சான் | சிங்கப்பூர் முன்னாள் அமைச்சர்; வீட்டுவசதி மற்றும் மேம்பாட்டு வாரியத்தின் முன்னாள் தலைவர் |  |  |
| --- | --- | --- | --- | --- |
| 1967 | இசாகு சாத்தோ | ஜப்பானியப் பிரதமர் |  |  |
| 1972 | (உயர் சிறப்பு) (கௌரவத் தகுதி) | இரண்டாம் எலிசபெத் | ஐக்கிய இராச்சியத்தின் மகாராணியார் |  |
| 1974 | (உயர் சிறப்பு) (கௌரவத் தகுதி) | பேர்டினண்ட் மார்க்கோஸ் | பிலிப்பீன்சு அதிபர் |  |
| 1985 | (உயர் சிறப்பு) | கோ கெங் சுவீ | முன்னாள் சிங்கப்பூர் துணைப் பிரதமர் |  |
| 1990 | (உயர் சிறப்பு) | சி. இராசரத்தினம் | முன்னாள் சிங்கப்பூர் துணைப் பிரதமர் |  |
| 1999 | (உயர் சிறப்பு) | யோங் புங் அவ் | முன்னாள் சிங்கப்பூர் தலைமை நீதிபதி |  |
| 2005 | (உயர் சிறப்பு) (கௌரவத் தகுதி) | துவாங்கு சையது சிராஜுடின் | யாங் டி பெர்துவான் அகோங் மலேசியா |  |
| 2007 | (சிறப்பு) | தனபாலன் சுப்பையா | முன்னாள் துமாசிக் ஹோடிங்ஸ் தலைவர் |  |
| 2008 | (சிறப்பு) | சான் செக் கியோங் | முன்னாள் சிங்கப்பூர் தலைமை நீதிபதி |  |
| 2009 | (உயர் சிறப்பு) (கௌரவத் தகுதி) | கபுஸ் சாயித் அல் சாயித் | ஓமான் சுல்தான் |  |
| 2013 | (உயர் சிறப்பு) | செல்லப்பன் ராமநாதன் | முன்னாள் சிங்கப்பூர் அதிபர் |  |
| 2014 | (உயர் சிறப்பு) (கௌரவத் தகுதி) | சுசீலோ பாம்பாங் | இந்தோனேசியாவின் முன்னாள் அதிபர் |  |
| 2015 | (உயர் சிறப்பு) | தனபாலன் சுப்பையா | முன்னாள் துமாசிக் ஹோடிங்ஸ் தலைவர்; அதிபர் ஆலோசனைக் குழுவின் உறுப்பினர் |  |
| 2018 | (உயர் சிறப்பு) | டோனி டான் | முன்னாள் சிங்கப்பூர் அதிபர் |  |
| 2019 | (சிறப்பு) | ஜெ. ஒய். பிள்ளை | அதிபர் ஆலோசனைக் குழுவின் முன்னாள் தலைவர் |  |
| 2020 | (உயர் சிறப்பு) | சண்முகம் ஜெயக்குமார் | சிங்கப்பூர் வெளியுறவு அமைச்சகத்தின் மூத்த சட்ட ஆலோசகர் | } |
# மங்கம்மாள் சத்திரம், நரிக்குடி

**மங்கம்மாள் சத்திரம்** என்பது தமிழ்நாட்டில் விருதுநகர் மாவட்டம் நரிக்குடிக்கு அருகில் உள்ள *மறையூரில்* உள்ள ஒரு சத்திரம் ஆகும்.
# மங்கம்மாள் சத்திரம், நரிக்குடி

## அமைவிடம்

இச்சத்திரம் நரிக்குடி அருகில் மறையூரில் அமைந்துள்ளது. இது இராமேசுவரம் செல்லும் பக்தர்களின் வசதிக்காக கட்டப்பட்டது.
# மங்கம்மாள் சத்திரம், நரிக்குடி

## அமைப்பு

இச்சத்திரம் இராணி மங்கம்மாள் ஆட்சியில் கட்டப்பட்டதாகும். அவரும், பிறரும் ஓய்வெடுப்பதற்காகக் கட்டப்பட்டது. இராணி மங்கம்மாளால் ஏற்படுத்தப்பட்டதாகவும், அவரது நினைவாக ஏற்படுத்தப்பட்டதாகவும் கூறப்படுகிறது. இது அழகிய வேலைப்பாடுகளுடன் பல தூண்களைக் கொண்டுள்ளது. சித்திர வேலைப்பாடுகளும் இதில் உள்ளன. .
# மங்கம்மாள் சத்திரம், நரிக்குடி

## தற்போதைய நிலை

50 ஆண்டுகளுக்கு முன் மாணவர் பயிலும் பள்ளியாகச் செயல்பட்டு வந்தது. காலப்போக்கில் புனரமைக்காததால் இச்சத்திரம் தற்சமயம் பாழடைந்த நிலையில் உள்ளது.
# வகுப்பு அளவு

**வகுப்பு அளவு** (Class size) என்பது ஒரு குறிப்பிட்ட பாடவேளையின் போது ஆசிரியர் எதிர்கொள்ளும் மாணவர்களின் எண்ணிக்கையைக் குறிப்பதாகும்.
# வகுப்பு அளவு

## அளவீடுகள் மற்றும் வரையறைகள்

சில ஆராய்ச்சியாளர்கள் மற்றும் கொள்கை வகுப்பாளர்கள் மாணவர்-ஆசிரியர் விகிதத்தைப் (அல்லது ஆசிரியர்-மாணவர் விகிதம்) பயன்படுத்தி வகுப்பறை அளவின் விளைவுகளை ஆய்வு செய்துள்ளனர், ஆனால் இந்த அளவீட்டால் வகுப்பறை அளவினை துல்லியமாக வரையறுக்க இயலவில்லை. *இண்ட்ராஸ்கூல் வேரியேசன் இன் கிளாஸ் சைஸ்: பேட்டர்ன்ஸ் அண்ட் இம்பிளிகேசன்சில் மைக்கேல் பூசர் மற்றும் சிசிலியா ரூசின்* கூற்றுப்படி மாணவர்- ஆசிரியர் விகிதம் சமமற்ற முறையில் பயன்படுத்தப்படலாம் என்பதால் வகுப்பறை அளவு பற்றிய துல்லியமான அளவினை தீர்மானிக்க இயலவில்லை என்று கூறியுள்ளனர்.
# வகுப்பு அளவு

## சராசரி மதிப்புகள்

### உலகம் முழுவதும்

2013 கணக்கெடுப்பில், பொருளியல் கூட்டுறவு மற்றும் வளர்ச்சிக்கான அமைப்பானது அதன் உறுப்பு நாடுகளின் சராசரி வகுப்பறை அளவை 24.1 என்று வரையறை செய்கிறது இந்த ஆய்வின் முழுமையான முடிவுகள் கீழே உள்ளன. இந்த ஆய்வில் வகுப்பு அளவின் சராசரிகள் நடுநிலைப் பள்ளி ஆசிரியர்களின் அறிக்கைகளை அடிப்படையாகக் கொண்டவை. இந்த ஆய்வு பள்ளி சேர்க்கையை முழுமையாக ஆய்வு செய்யவில்லை, அதனால்தான் அமெரிக்காவின் வகுப்பு அளவு சராசரி முந்தைய விளக்கப்படத்தில் இருந்ததை விட வித்தியாசமாக இங்கு தோன்றுகிறது.
| பிளாண்டர்சு | 17.3 |  |
| --- | --- | --- |
| எஸ்டோனியா | 17.3 |  |
| லாட்வியா | 17.7 |  |
| பின்லாந்து | 17.8 |  |
| சிலோவாக்கியா | 19.1 |  |
| ஐஸ்லாந்து | 19.6 |  |
| குரோஷியா | 20.0 |  |
| சைப்ரஸ் | 20.7 |  |
| செக் குடியரசு | 21.1 |  |
| டென்மார்க் | 21.2 |  |
| போலந்து | 21.4 |  |
| சுவீடன் | 21.4 |  |
| பல்கேரியா | 21.7 |  |
| இத்தாலி | 21.8 |  |
| செர்பியா | 21.9 |  |
| நார்வே | 22.5 |  |
| போர்த்துகல் | 22.6 |  |
| ஸ்பெயின் | 23.6 |  |
| இங்கிலாந்து | 23.9 |  |
| **சராசரி** | **24.1** |  |
| ஆத்திரேலியா | 24.7 |  |
| அபுதாபி | 25.1 |  |
| நெதர்லாந்து | 25.4 |  |
| பிரான்ஸ் | 25.5 |  |
| கனடா | 25.8 |  |
| அமெரிக்கா | 27.0 |  |
| இசுரேல் | 27.6 |  |
| பிரேசில் | 30.8 |  |
| ஜப்பான் | 31.2 |  |
| சிலி | 31.8 |  |
| மலேசியா | 32.1 |  |
| கொரியா | 32.4 |  |
| மெக்சிகோ | 33.0 |  |
| சிங்கப்பூர் | 35.5 | } |
# வகுப்பு அளவு

## சராசரி மதிப்புகள்

### உலகம் முழுவதும்

#### யுனைடெட் ஸ்டேட்ஸ் வகுப்பு அளவு சராசரியின் வரலாற்று தரவு

தேசிய வகுப்பு அளவிற்கான தரவுகள் 1980 களின் பிற்பகுதியில் மட்டுமே உள்ளன. கிடைக்கக்கூடிய வரலாற்றுத் தரவு கீழே உள்ள அட்டவணையில் உள்ளது.
| 2007-2008 | 20 | 23.4 |  |
| --- | --- | --- | --- |
| 2003-2004 | 20.4 | 24.7 |  |
| 1999-2000 | 21.1 | 23.6 |  |
| 1993-1994 | 24.1 | 23.6 | } |
# ஜோ ரொபர்ட் கோல்

**ஜோ ரொபர்ட் கோல்** (பிறப்பு: சனவரி 1, 1980) என்பவர் அமெரிக்க நாட்டு நடிகர், திரைப்பட இயக்குநர், படத் தொகுப்பாளர், திரைக்கதை ஆசிரியர் மற்றும் தயாரிப்பாளர் ஆவார். இவர் அமெரிக்கன் கிரைம் ஸ்டோரி என்ற உண்மையான குற்றத் தொலைக்காட்சி தொடரின் முதல் பருவத்தில் பணி புரிந்ததற்காக எம்மி விருதுக்கு பரிந்துரைக்கப்பட்டார் மற்றும் பிளாக் பான்தர் என்ற திரைப்படத்தை இணைந்து எழுதியதற்காகவும் அறியப்படுகிறார்.
# ஜோ ரொபர்ட் கோல்

## ஆரம்பகால வாழ்க்கை

கோல் சனவரி 1, 1980 இல் சான் பிரான்சிஸ்கோ கலிபோர்னியாவில் பிறந்து வளர்ந்தார், அதை தொடர்ந்து கலிபோர்னியா பல்கலைக்கழகத்தில் பட்டம் பெற்றார்.
# ஜோ ரொபர்ட் கோல்

## திரைப்படங்கள்

| ஆண்டு | படம் | இயக்குநர் | எழுத்தாளர் | தொகுப்பாளர் |
| --- | --- | --- | --- | --- |
| 2011 | ஆம்பேர் லேக் |  |  |  |
| 2014 | வைட் ட்வர்ப் |  |  |  |
| 2018 | பிளாக் பான்தர் |  |  |  |
| 2020 | ஆல் டே அண்ட் அ நைட் |  |  |  |
| 2022 | பிளாக் பான்தர்: வகாண்டா போரெவர் | } |  |  |
# டேவிட் சல்லஹாம்

**டேவிட் இலியாஸ் சல்லஹாம்** (பிறப்பு: அக்டோபர் 24, 1977) என்பவர் அமெரிக்க நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் வொண்டர் வுமன் 1984 (2020) மற்றும் சாங்க்-சி அண்ட் தி லெஜெண்ட் ஒப் தி டென் ரிங்ஸ் (2021) போன்ற பல திரைப்படங்களில் இணை திரைக்கதையாளராக பணி புரிந்ததற்காக அறியப்படுகிறார்.
# டேவிட் சல்லஹாம்

## வாழ்க்கை

சல்லஹாம் அக்டோபர் 24, 1977 அன்று கலிபோர்னியாவின் ப்ரெஸ்னோவில் லீ ஹ்சு மற்றும் மைக்கேல் கல்லாஹம் ஆகியோருக்கு மகனாகப் பிறந்தார். இவருக்கு கிரிகோரி என்ற சகோதரர் இருக்கிறார். இவரது தாய் சீன வம்சாவளியைச் சேர்ந்தவர். அவர் மிச்சிகன் பல்கலைக்கழகத்தில் ஆங்கிலம் பயின்றார் மற்றும் 1999 இல் பட்டம் பெற்றார். இவர் 2009 இல், கால்ஹாம் பிரீ திச்சி என்பவரை திருமணம் செய்துகொண்டார். இருவர்களும் ஒரு குழந்தை உண்டு.
# மங்கம்மாள் சத்திரம், கொடும்பாளூர்

**மங்கம்மாள் சத்திரம்** என்பது தமிழ்நாட்டில் புதுக்கோட்டை மாவட்டம் கொடும்பாளூரில் உள்ள ஒரு சத்திரம் ஆகும்.
# மங்கம்மாள் சத்திரம், கொடும்பாளூர்

## அமைவிடம்

கொடும்பாளூர் சத்திரம் என்றும் அழைக்கப்படுகின்ற இச்சத்திரம் விராலிமலை-மதுரை சாலையில் அமைந்துள்ளது. .
# மங்கம்மாள் சத்திரம், கொடும்பாளூர்

## அமைப்பு

மதுரையில் இருந்து திருச்சிக்கும், திருச்சியில் இருந்து மதுரைக்கும் செல்கின்ற வழிப்போக்கர்கள் இடையில் தங்கி உணவருந்தி ஓய்வெடுப்பதற்காக விராலிமலை அருகேயுள்ள கொடும்பாளூரில் மதுரையை ஆண்ட ராணி மங்கம்மாவால் 17ஆம் நூற்றாண்டில் இது கட்டப்பட்டது. பல்வேறு வேலைபாடுகளுடன் கூடிய கலைநயத்துடன் இது கட்டப்பட்டுள்ளது. அரண்மனைகளில் உள்ளது போல உள்பகுதி தூண்கள் அமைக்கப்பட்டு, அதன் நடுவே கட்டிடக் கலைக்கு எடுத்துக்காட்டான கலைநயத்துடன் தூண்கள், வளைவுகள் ஆகியவை அக்கால கட்டிடக்கலைஞர்களின் கலை நயத்தை வெளிப்படுத்தும் வகையில் உள்ளது.
# மங்கம்மாள் சத்திரம், கொடும்பாளூர்

## தற்போதைய நிலை

மக்களாட்சி தொடங்கிய காலகட்டத்தில் ராணி மங்கம்மாள் சத்திரம் கல்வி கூடமாக மாற்றப்பட்டது. கடந்த சில ஆண்டுகளுக்கு முன்னர் வரை அங்கு நடுநிலை பள்ளி இயங்கி வந்துள்ளது. கால போக்கில் புதிய பள்ளி வகுப்பறைகள் சத்திரத்தின் அருகே கட்டப்பட்டதால் சத்திரத்தில் இயங்கி வந்த பள்ளி மாற்றப்பட்டு சத்திரம் பூட்டிவைக்கப்பட்டது. அதனைத் தொடர்ந்து பல ஆண்டுகளாக பராமரிப்பின்றி சிதிலமடைந்து வருகிறது.
# மங்கம்மாள் சத்திரம், கொடும்பாளூர்

## இவற்றையும் காண்க

- மங்கம்மாள் சத்திரம், மதுரை
- மங்கம்மாள் சத்திரம், நரிக்குடி
- முக்தாம்பாள் சத்திரம், ஒரத்தநாடு
- மோனிகர் சத்திரம், சென்னை